
Z A P I S N I K
31. SEDNICE ODBORA ZA POLjOPRIVREDU, ŠUMARSTVO
I  VODOPRIVREDU, ODRŽANE 10. JULA 2026. GODINE


Sednica je počela u 13,00 časova.
Sednici je predsedavao Marijan Rističević, predsednik Odbora.
Sednici su prisustvovali članovi Odbora: Veroljub Matić, Dejan Bulatović, Dragan Jovanović, Žika Gojković, Milija Miletić, Dijana Radović, Jožef Tobiaš i Slobodan Ilić.
Sednici su prisustvovali zamenici članova Odbora: Miljana Milojević (zamenik Radoslava Milojičića), Nikola Pantelić (zamenik Ivane Stamatović) i Stanislava Janošević (zamenik Žike Gojkovića).
Sednici nisu prisustvovali članovi Odbora: Miroslav Aleksić, Dušan Nikezić, dr Ana Oreg, Slobodan Petrović, Zoran Sandić i Goran Petković, kao ni njihovi zamenici.
Sednici su prisustvovali predstavnici Ministarstva poljoprivrede, šumarstva i vodoprivrede: Predrag Rojević, državni sekretar, Željko Radošević, državni sekretar, Jelena Blagojević, državni sekretar, Nebojša Milosavljević, direktor Uprave za zaštitu bilja, Anja Javor, pomoćnik ministra Sektora za međunarodnu saradnju i evropske integracije, Gligorije Veselinović, Sektor za međunarodnu saradnju i evropske integracije, Ljiljana Ivanjac, Uprava za veterinu i Saša Ostojić, Uprava za veterinu.
Sednici je prisustvovao iz Udruženja SPAS Ferenc Major, predsednik Udruženja odgajivača svinja Bačka Topola.
Odbor je većinom glasova (10 za, 1 nije glasao) usvojio sledeći:

D n e v n i   r e d
1. Stanje u Upravi za veterinu sa posebnim osvrtom na zaraznu bolest afrička kuga svinja;
2. Razmatranje Predloga zakona o potvrđivanju Sporazuma o saradnji između Vlade Republike Srbije i Vlade Narodne Demokratske Republike Alžir u oblasti zaštite bilja i biljnog karantina, koji je podnela Vlada (broj 011-2088/26 od 25. juna 2026. godine);
3. Razmatranje Predloga zakona o potvrđivanju Sporazuma između Vlade Republike Srbije i Vlade Republike Azerbejdžana o saradnji u oblasti bezbednosti hrane, koji je podnela Vlada (broj 011-2091/26 od 25. juna 2026. godine).

Predsednik Odbora je predložio spajanje rasprave od druge do treće tačke Dnevnog reda sednice Odbora. Odbor je većinom glasova (10 za, 1 nije glasao) prihvatio ovaj predlog.

Pre početka rasprave o tačkama dnevnog reda, usvojen je zapisnik 30. sednice Odbora, koja je održana 23. juna 2026. godine, u tekstu u kome je i predložen. Zapisnik je usvojen većinom glasova (10 za, 1 uzdržan).

Takođe, predsednik Odbora je stavio na glasanje predlog da se gost obrati na početku sednice Odbora. Odbor većinom glasova (4 za, 2 protiv, 5 nije glasalo), nije prihvatio ovaj predlog.

Prva tačka dnevnog reda – Stanje u Upravi za veterinu sa posebnim osvrtom na zaraznu bolest afrička kuga svinja.
Državni sekretar Ministarstva poljoprivrede, šumarstva i vodoprivrede Predrag Rojević rekao je da su afričkom kugom trenutno zahvaćeni sledeći okruzi: Sremski, Mačvanski, Kolubarski, deo Beograda i Orašje kod Velike Plane. Zaraza je odjavljena u Pomoravskom i Šumadijskom okrugu, dok je u toku odjava zaraze u Borskom okrugu.
Afrička kuga potvrđena je i na farmi „Mistral“ u Hrtkovcima, u opštini Ruma, koja broji 10.985 svinja različitih kategorija. Navedeno je da je bolest afričke kuge tokom ove godine registrovana na 496 gazdinstava, na teritoriji 18 opština. U zaraženim gazdinstvima uginulo je 1.015 svinja, dok je eutanazirano 10.515 grla, uz neškodljivo uklanjanje leševa i sprovođenje propisanih mera čišćenja i dezinfekcije. Najsloženija situacija je na području Sremskog i Mačvanskog okruga, kao i na području beogradske opštine Obrenovac.

U diskusiji su učestvovali narodni poslanici: Marijan Rističević, Milija Miletić, Dragan Jovanović,  Dejan Bulatović i Slobodan Ilić.
Takođe, Ferenc Major predsednik Udruženja odgajivača svinja Bačka Topola se obratio na sednici Odbora i ukazao na probleme u svinjarstvu.

Odbor je većinom glasova (10 za, 1 nije glasao) usvojio sledeći:

                                                  Z a k lj u č a k
Odbor preporučuje da se što hitnije sazove Operativni štab za sprečavanje, suzbijanje i iskorenjivanje zarazne bolesti afričke kuge svinja.

Druge do treće tačke dnevnog reda –Razmatranje Predloga zakona o potvrđivanju Sporazuma o saradnji između Vlade Republike Srbije i Vlade Narodne Demokratske Republike Alžir u oblasti zaštite bilja i biljnog karantina, koji je podnela Vlada  i Razmatranje Predloga zakona o potvrđivanju Sporazuma između Vlade Republike Srbije i Vlade Republike Azerbejdžana o saradnji u oblasti bezbednosti hrane, koji je podnela Vlada.

Odbor je bez rasprave većinom glasova (10 za, 1 nije glasao), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći
                                                              I z v e š t a j
Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o saradnji između Vlade Republike Srbije i Vlade Narodne Demokratske Republike Alžir u oblasti zaštite bilja i biljnog karantina, koji je podnela Vlada.
	Za izvestioca Odbora na sednici Narodne skupštine određen je Marijan Rističević, predsednik Odbora.

Odbor je bez rasprave jednoglasno (10 za), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći
    I z v e š t a j
	Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Republike Azerbejdžana o saradnji u oblasti bezbednosti hrane, koji je podnela Vlada.
	Za izvestioca Odbora na sednici Narodne skupštine određen je Marijan Rističević, predsednik Odbora.
Pošto drugih pitanja i predloga nije bilo, sednica je zaključena u 14.33  časova.

Sastavni deo ovog zapisnika čini obrađeni tonski snimak sednice Odbora, a video zapis se nalazi na internet stranici Narodne skupštine.



         SEKRETAR 					                                         PREDSEDNIK

